9. pielikums

2019. gada fundamentālo un lietišķo pētījumu projektu konkursa

nolikumam

(22.05.2019.)

**Līgums**

**par fundamentālo un lietišķo pētījumu projekta īstenošanu un finansēšanu**

Rīgā, 20--. gada \_\_.\_\_\_\_\_\_\_ Nr. \_\_/\_\_

**Studiju un zinātnes administrācija**, kuru uz ------ pamata pārstāv tās vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Administrācija), no vienas puses, un

, \_\_\_\_\_\_\_\_\_\_\_\_ [*Zinātniskā institūcija*], uz ------ *[normatīvais akts]* pamata pārstāv tās -------- *[Vārds, Uzvārds]* un projekta Nr.\_\_\_\_ „\_\_\_\_\_\_\_\_\_\_\_\_\_” *[Nosaukums]* (turpmāk – Projekts) vadītājs \_\_\_\_\_\_\_\_\_ *[Vārds, Uzvārds]* ------------- (turpmāk – Projekta īstenotājs), no otras puses un turpmāk abas puses kopā sauktas „Puses”,

saskaņā ar Ministru kabineta 2017.gada 12.decembra noteikumu Nr. 725 „Fundamentālo un lietišķo pētījumu projektu izvērtēšanas un finansējuma administrēšanas kārtība” (turpmāk – MK noteikumi) 31.punktu ,

atbilstoši Latvijas Zinātnes padomes (turpmāk – Padome) 2019.gada 22.maijā apstiprinātajam2019.gada fundamentālo un lietišķo pētījumu projektu konkursa nolikumam (turpmāk – Konkursa nolikums),

pamatojoties uz 2019. gada XX. novembra Padomes lēmumu Nr. par projekta finansēšanu,

noslēdz sekojošu līgumu (turpmāk – Līgums):

**1. Līguma priekšmets**

* 1. Administrācija Projekta īstenošanai piešķir Projekta īstenotājam valsts budžeta līdzekļus --------.00 EUR (\_\_\_\_\_\_\_\_*euro* 00 centi) (turpmāk – Finansējums) apmērā un Projekta īstenotājs atbilstoši Latvijas Republikas normatīvo aktu prasībām, Konkursa nolikumam īsteno projektu saskaņā ar Projekta iesniegumu (pielikums Nr. 1), kas ir Līguma būtiska un neatņemama sastāvdaļa.

**2. Līguma izpildes un norēķinu kārtība**

2.1. Projekta īstenošanai Administrācija veic maksājumus Projekta īstenotājam no Izglītības un zinātnes ministrijas valsts budžeta apakšprogrammas 05.01.00 „Zinātniskās darbības nodrošinājums”.

2.2. Projekta īstenotājs ar Administrāciju saskaņo Finansējuma sadalījumu projekta īstenošanas periodam (pielikums Nr.2).

2.3. Finansējumu Administrācija ieskaita Projekta īstenotāja Valsts kases kontā, kas norādīts Līguma rekvizītu daļā, atbilstoši Finansējuma sadalījumā projekta īstenošanas periodam (pielikums Nr. 2) norādītajam.

2.4. Projekta īstenošanas termiņš ir 36 mēneši, laikā no \_\_\_\_.gada \_\_\_. \_\_\_\_\_\_ līdz \_\_\_\_.gada \_\_\_\_. \_\_\_\_\_\_. Projekta īstenošanas laiku var pagarināt līdz vienam gadam MK noteikumu 5.punktā noteiktajos gadījumos, nepalielinot Finansējuma apmēru. Iesniegumu, kurā norāda pagarināšanas iemeslu, Projekta iesniedzējs iesniedz Padomei un Administrācijai ne vēlāk kā trīs mēnešus pirms Projekta īstenošanas beigām.

2.5. Projekta īstenošanas ietvaros izmaksu attiecināmais periods sākas dienā, kad Padome pieņēmusi lēmumu par projekta finansēšanu.

2.6. Projekta īstenotājs, iepriekš nesaskaņojot ar Padomi un Administrāciju, var veikt izmaiņas atsevišķā budžeta finansēšanas klasifikācijas kodā līdz 20% (ieskaitot) un izmaiņas projekta zinātniskās grupas sastāvā līdz 50% (ieskaitot), nepalielinot Finansējuma apmēru. Finansējuma izmaiņas atspoguļo Finanšu pārskatā par 2019. gada fundamentālo un lietišķo pētījumu projekta īstenošanu (pielikums Nr.7) (turpmāk – Finanšu pārskats) un pievieno pamatojumu “Izmaiņas projekta budžetā” (pielikums Nr.3), ņemot vērā projekta iesnieguma A daļas “Vispārīgā informācija” 4. nodaļu “Projekta budžets”. Ja izmaiņas Projekta izpildītāju sastāvā ir lielākas par 50%, Projekta īstenotājs tās norāda “Izmaiņas zinātniskajā grupā” (pielikums Nr.4), ņemot vērā Projekta iesnieguma (pielikums Nr.1) A daļas “Vispārīgā informācija” 2. nodaļu “Zinātniskā grupa”, un saskaņo ar Padomi un Administrāciju.

2.7. Projekta īstenotājs var lūgt Administrāciju izdarīt izmaiņas atsevišķā budžeta finansēšanas klasifikācijas kodā līdz 30% (ieskaitot), nepalielinot Finansējuma apmēru, iepriekš to saskaņojot ar Padomi. Iesniegumam pievieno informāciju, kas pamato šajā punktā minēto izmaiņu nepieciešamību, kā arī Projekta īstenotāja parakstītu Vienošanos par grozījumiem projekta budžetā (pielikums Nr.5).

2.8. Projekta īstenotājs dokumentus par nepieciešamajām izmaiņām projekta budžetā iesniedz saskaņošanai Padomē ne vēlāk kā 5 (piecas) darbdienas pirms Finanšu pārskata par 2019. gada fundamentālo un lietišķo pētījumu projekta īstenošanu (pielikums Nr.7) iesniegšanas.

2.9. Projekta īstenotājs sedz visus izdevumus, kas radušies Projekta īstenošanas gaitā, ja ir pārsniegts Finansējums.

2.10. Projekta īstenotājs Finansējumu izmanto atbilstoši Līgumam, projekta iesniegumā norādītajam mērķim un uzdevumu izpildei.

2.11. Finansējumu Projekta īstenotājs izmanto Konkursa nolikuma 22. punktā noteikto attiecināmo izmaksu segšanai. Neattiecināmās izmaksas Projekta īstenotājs sedz no saviem līdzekļiem.

2.12. Ja Projekta īstenotājs ar Projekta vadītāju pilnībā īstenojis Projekta mērķi un uzdevumus, nav izlietojis visu Finansējumu, Projekta īstenotājs neizlietoto Finansējuma daļu pārskaita atpakaļ Administrācijas Valsts kases kontā, kas norādīts Līguma rekvizītu daļā.

2.13. Ja saskaņā ar Padomes lēmumu tiek samazināts Finansējums, Puses Līgumā veic rakstiskus grozījumus.

2.14. Administrācijai ir tiesības pieprasīt Projekta īstenotājam atmaksāt daļēji vai pilnībā Finansējumu MK noteikumu 35.punktā, 40.2. un 48.2.apakšpunktā un 57.punkta otrajā teikumā noteiktajā gadījumā, kā arī tad, ja Projektu izbeidz pēc Projekta vadītāja un Projekta īstenotāja pieņemta lēmuma.

**3. Darba nodošanas un pieņemšanas kārtība**

3.1. Projekta īstenotājs atbilstoši Konkursa nolikumā noteiktajam Nacionālās zinātniskās darbības informācijas sistēmā (turpmāk – Informācijas sistēma) iesniedz:

3.1.1.  Finanšu pārskatu - 1 (viena) mēneša laikā par iepriekšējo saimniecisko gadu ( saimnieciskais gads sākas 1. janvārī un beidzas 31. decembrī) un Finanšu pārskatu par 2019. gada fundamentālo un lietišķo pētījumu projekta īstenošanu (pielikums Nr.7) par atlikumā esošo finansējumu - pēc projekta pabeigšanas 1 (viena) mēneša laikā (abus finanšu pārskatus aizpilda un apstiprina Informācijas sistēmā);

3.1.2. Projekta vidusposma zinātnisko pārskatu (pielikums Nr.8) - 1 (viena) mēneša laikā pēc projekta īstenošanas 18. (astoņpadsmitā) mēneša;

3.1.3. Projekta noslēguma zinātnisko pārskatu (pielikums Nr.8) par projekta īstenošanu - 1 (viena) mēneša laikā pēc projekta īstenošanas 36. (trīsdesmit sestā) mēneša.

3.2. Iesniedzot Projekta vidusposma zinātnisko pārskatu un Projekta noslēguma zinātnisko pārskatu, ja Projekta īstenošanas laikā iegūtais rezultāts ir zinātniska publikācija, kura apstiprināta publicēšanai, taču nav publicēta, Projekta iesniedzējs iesniedz arī izdevēja apliecinājumu par publicēšanu.

3.3. Projekta īstenošana ir pabeigta dienā, kurā Administrācija ir parakstījusi Pieņemšanas un nodošanas aktu par fundamentālo un lietišķo pētījumu projektu īstenošanu (pielikums Nr.6).

**4. Pušu tiesības, pienākumi un atbildība**

4.1. Projekta īstenotājs, Projekta vadītājs un sadarbības partneris (ja attiecināms) īsteno Projektu saskaņā ar Līgumu un ir atbildīgi par Finansējuma mērķtiecīgu un efektīvu izmantošanu Projekta mērķa sasniegšanai un uzdevumu izpildei.

4.2 Ja Projekta iesniegumā ir paredzēts sadarbības partneris, Projekta īstenotājam ir pienākums noslēgt sadarbības līgumu ar sadarbības partneri, kā arī iesniegt to Administrācijai.

4.3. Projekta īstenotājs, Projekta vadītājs apņemas sniegt patiesu informāciju visā ar Projekta īstenošanu saistītajā dokumentācijā, tai skaitā Projekta vidusposma zinātniskajā pārskatā (pielikums Nr.8) un Projekta noslēguma zinātniskajā pārskatā (pielikums Nr.8) un Finanšu pārskatos par 2019. gada fundamentālo un lietišķo pētījumu projekta īstenošanu (pielikums Nr.7) sniegtās informācijas patiesumu un atbilstību Projekta īstenošanai.

4.4. Projekta īstenotājs un Projekta vadītājs Projekta īstenošanas laikā apņemas:

4.4.1. veikt Projekta uzdevumu izpildi saskaņā ar Projekta iesniegumā norādīto, ievērojot Latvijas Republikas normatīvus;

4.4.2. izmantot Finansējumu Projekta īstenošanas nodrošināšanai saskaņā ar Finansējuma sadalījumu projekta īstenošanas periodam (pielikums Nr.2) un Projekta iesniegumā (pielikums Nr.1) norādīto, ievērojot Latvijas Republikas normatīvus;

4.4.3. ne vēlāk kā 10 (desmit) darbdienu laikā, informēt Administrāciju par jebkurām esošām vai nākotnē iespējamām izmaiņām Projekta realizācijā, Finansējuma izmantošanā un Līguma izpildē;

4.4.4. pēc Administrācijas un Padomes pieprasījuma sniegt visu nepieciešamo informāciju par Projekta īstenošanas gaitu, Finansējuma izmantošanu un Projekta iesniegumā (pielikums Nr.1) plānoto darbu izpildi.

4.5. Projekta īstenotājs, Projekta vadītājs ar Finansējumu apmaksātajās publicēšanās un projekta rezultātu izplatīšanas un publicitātes aktivitātēs (izņemot konferenču tēzes līdz vienai lapaspusei) nodrošina informācijas sniegšanu par Finansējuma avotu, norādot Padomes nosaukumu un attiecīgā projekta numuru (papildus var izmantot Padomes izstrādāto fundamentālo un lietišķo pētījumu projektu programmas logo un projekta nosaukumu).

4.6. Projekta īstenotājs ir atbildīgs par projekta materiāltehnisko un saimniecisko nodrošinājumu, Finansējuma izlietošanas uzskaiti, projekta izpildes dokumentācijas noformēšanu un iesniegšanu Administrācijai Līgumā un Latvijas Republikas normatīvajos aktos noteiktajā kārtībā.

4.7. Ja Projekta īstenotājs nepilda Līgumā noteiktās saistības, Administrācija ir tiesīga apturēt turpmāko Projekta vai tā daļas finansēšanu, iesniedzot Projekta īstenotājam motivētu finansēšanas turpināšanas atteikumu, norādot laiku un nosacījumus, kas Projekta īstenotajam izpildāmi Finansējuma atsākšanai. Ja nosacījumi netiek izpildīti norādītajā laikā, atbilstoši MK noteikumu 40.2.apakšpunktam saskaņā ar Padomes lēmumu Administrācija vienpusēji lauž Līgumu ar Projekta īstenotāju.

4.8. Viena gada laikā no Projekta īstenošanas uzsākšanas, Projekta vadītājs var iesniegt Padomē ar Projekta īstenotāju un sadarbības partneri (ja attiecināms) saskaņotu iesniegumu par zinātniskās institūcijas maiņu MK noteikumu 54.punktā noteiktajā kārtībā.

4.9. Projekta īstenotājs apņemas iesniegt un uzrādīt Administrācijai vai tās pilnvarotām personām, Padomei vai tās pilnvarotām personām, tai skaitā ekspertiem, kuri izvērtē projekta vidusposma zinātnisko pārskatu (pielikums Nr.8) un projekta noslēguma zinātnisko pārskatu (pielikums Nr.8), revidentiem un Projekta sekretāram visu uz projektu attiecināmo dokumentāciju, ko tie uzskatīs par nepieciešamu un pieprasīs no Projekta īstenotāja un sadarbības partnera (ja attiecināms). Administrācija ir tiesīga jebkurā brīdī iepazīties ar Projekta īstenošanas gaitu un nosūtīt savas pilnvarotās personas uz Projekta īstenošanas vietām.

4.10. Projekta īstenotājs apņemas 3 (trīs) gadu periodā pēc Projekta īstenošanas pabeigšanas iesniegt Administrācijai un Padomei informāciju par Projektā iegūto zināšanu un rezultātu izplatību un ietekmi.

4.11. Puses nevar vainot par ar Līgumu uzņemto saistību nepildīšanu, ja to izpildi kavē nepārvaramas varas apstākļi, par kuru tiek atzīts notikums, kas atbilst šādiem nosacījumiem:

* + 1. no kura nav iespējams izvairīties un kura sekas nav iespējams pārvarēt;
    2. kuru Līguma slēgšanas brīdī nebija iespējams paredzēt;
    3. kas nav radies Puses vai tās kontrolē esošas personas rīcības dēļ;
    4. kas padara saistību izpildi ne tikai apgrūtinošu, bet neiespējamu.
  1. Nepārvaramas varas gadījumā Puse nekavējoties informē otru Pusi par nepārvaramas varas apstākļu iestāšanos. Līguma saistību izpilde tiek apturēta uz laiku, kādā pastāv minētie apstākļi. Ja nepārvaramas varas apstākļi turpinās ilgāk par 3 (trīs ) mēnešiem, Administrācija ir tiesīga pieņemt lēmumu par Līguma izbeigšanu, par to rakstveidā paziņojot Projekta īstenotājam.

**5. Intelektuālā īpašuma tiesības**

5.1. Projekta īstenošanā radītais intelektuālais īpašums ir Projekta īstenotāja un sadarbības partnera, ja tās ir, (ja sadarbības līgumā nav noteikts citādāk) īpašums.

5.2. Projekta īstenotājs nodrošina iegūto rezultātu pieejamību Informācijas sistēmā.

**6. Noslēguma jautājumi**

6.1. Līgums stājas spēkā no tā abpusējas parakstīšanas dienas un ir spēkā līdz saistību galīgai izpildei vai līdz brīdim, kad Administrācija MK noteikumos noteiktajos gadījumos vienpusēji izbeidz Līgumu, vai kad Administrācija Pasūtītājs saskaņā ar Līgumu paziņo par tā izbeigšanu saistībā ar nepārvaramas varas apstākļu iestāšanos.

6.2. Līguma pielikumi, kā arī abpusēji parakstīts pieņemšanas nodošanas akts ir Līguma neatņemamas sastāvdaļas.

6.3. Puses apliecina, ka gadījumos, kad Līguma izpildē tiks apstrādāti personas dati (turpmāk-apstrāde), tie apstrādē ievēros fizisko personu datu aizsardzības tiesiskā regulējuma prasības, tajā skaitā tikai nolūkā, kas saistīts ar šā Līguma saistību izpildi. Līgumā minēto personu dati tiks apstrādāti tikai ar Projekta īstenošanu nepieciešamajām darbībām tā īstenošanas laikā un pēc tam monitoringa vajadzībām. Datu apstrādi veiks Administrācija un Padome.

6.4. Jebkuras domstarpības un strīdus, kas varētu rasties starp Pusēm Līguma izpildes gaitā, Puses risina savstarpēju sarunu ceļā, protokolējot tās. Ja 10 (desmit) darbdienu laikā netiek parakstīta vienošanās par strīda atrisināšanu, tad strīds tiek risināts Latvijas Republikas normatīvajos aktos noteiktajā kārtībā.

6.5. Līguma grozījumus un papildinājumus Puses noformē rakstveidā, kas ar to parakstīšanas dienu kļūst par Līguma neatņemamām sastāvdaļām.

6.6. Līgums sastādīts uz \_\_\_ lapām ar 8 pielikumiem un parakstīts divos oriģināleksemplāros. Abiem eksemplāriem ir vienāds juridisks spēks.

**7. Administrācijas un izpildītāju rekvizīti**

7.1. Administrācijas adrese un rekvizīti:

**Studiju un zinātnes administrācija**

Reģ. Nr. 90000737795

Adrese: Zigfrīda Annas Meierovica bulvāris 14, Rīga, LV-1050

Banka - VALSTS KASE

Konta Nr. LV90TREL2150174012000

7.2. Projekta īstenotāja adrese un rekvizīti:

*[Zinātniskā institūcija]*

Reģ. Nr.

Adrese:

Banka - VALSTS KASE

Konta Nr.

7.3. Projekta vadītāja informācija:

Personas kods

Telefona Nr.

E-pasta adrese

|  |  |  |
| --- | --- | --- |
| ADMINISTRĀCIJA  \_\_\_\_\_\_\_\_\_\_\_\_\_ |  | PRoJEKTA Īstenotājs  *(Zinātniskā institūcija)*  \_\_\_\_\_\_\_\_\_\_\_\_\_  projekta vadītājs  \_\_\_\_\_\_\_\_\_\_\_\_\_ |